עזריאל לוי

עזריאל לוי (נולד ב-1934) הוא מתמטיקאי ולוגיקן ישראלי, פרופסור אמריטוס באוניברסיטה העברית בירושלים.

קורות חיים

במהלך לימודיו היה מעורכי מפעל השכפול באוניברסיטה. בשנת 1958 קיבל תואר דוקטור מטעם האוניברסיטה העברית בירושלים, על עבודה בשם "תרומות למטא-מתמטיקה של תורת הקבוצות" שנעשתה בהנחייתם של אברהם הלוי פרנקל ואברהם רובינסון. בשנים 1958–1959 יצא לפוסטדוקטורט ב-MIT, ובשנתיים שלאחר מכן היה מרצה אורח באוניברסיטת קליפורניה בברקלי. ב-1961 הצטרף לסגל האוניברסיטה העברית. ב-1972 היה מנחהו של מנחם מגידור לדוקטורט.

תוך שימוש בשיטת הכפייה של פול כהן הוכיח תוצאות אחדות המציגות עקביות של משפטים המנוגדים לאקסיומת הבחירה. לוי הרים תרומה חשובה להתפתחותה של תורת הקבוצות, ועל שמו קרויים המושגים Levy hierarchy, Levy collapse, Levy absoluteness.

בשנת 1979, במהלך סכסוך עבודה ממושך באוניברסיטאות בישראל, היה יו"ר המועצה המתאמת של ארגוני הסגל האקדמי באוניברסיטאות בישראל.

במסגרת האוניברסיטה הפתוחה הוביל את פיתוח הקורס "לוגיקה מתימטית". הוא יו"ר ועדת המקצוע מתמטיקה של משרד החינוך.

מכתביו
 A. Levy: A hierarchy of formulas in set theory, Memoirs of the American Mathematical Society, 57, 1965.
 J. D. Halpern, A. Levy: The Boolean prime ideal theorem does not imply the axiom of choice, Axiomatic Set Theory, Symposia Pure Math., 1971, 83-134.
 A. Levy: Basic Set Theory, Springer-Verlag, Berlin, 1979.
 Abraham A. Fraenkel, Yehoshua Bar-Hillel, and Azriel Levy, Foundations of Set Theory, North Holland, 1973.

קישורים חיצוניים 

 
 Akihiro Kanamori: Levy and set theory, Annals of Pure and Applied Logic, 140 (2006) ,233-252.

הערות שוליים

מתמטיקאים ישראלים
לוגיקנים ישראלים
סגל האוניברסיטה העברית בירושלים: מתמטיקה
בעלי תואר דוקטור מהאוניברסיטה העברית בירושלים
ישראלים שנולדו ב-1934